ddrg/super_eurlex huggingface dataset:
A Tanács 49. rendelete

a közös agrárpolitikára vonatkozó egyes jogi aktusok hatálybalépése időpontjának módosításáról

AZ EURÓPAI GAZDASÁGI KÖZÖSSÉG TANÁCSA,

tekintettel az Európai Gazdasági Közösséget létrehozó szerződésre és különösen annak 42., 43. és 44. cikkére,

tekintettel a Bizottság javaslatára,

tekintettel az Európai Parlament véleményére,

mivel a közös agrárpolitikáról szóló 19., 23., 25. és 26. tanácsi rendelet, valamint a minimálárak meghatározásáról szóló tanácsi határozat előírja, hogy a legtöbb rendelkezést 1962. július 1-jétől kell alkalmazni;

mivel a tagállamok számára ésszerű időtartamot kell biztosítani, hogy lehetséges legyen az említett jogi aktusok és a Tanács vagy a Bizottság által elfogadott végrehajtó rendelkezések tényleges alkalmazása; mivel némelyikük elfogadása röviddel 1962. július 1-je előtt nem történhet meg;

mivel a Közösségben a gabonafélék számára, a kukoricát kivéve, a gazdasági év július 1-jén vagy a körül kezdődik; mivel az 1962/63-as gazdasági év tekintetében ezért 1962. július 1-jétől szükséges lehet a belső piacra vonatkozó némely intézkedés megtétele,

ELFOGADTA EZT A RENDELETET:

1. cikk

(1) az 1962. július 1-jei dátum helyébe 1962. július 30. lép:

a) a gabonafélék piaca közös szervezésének fokozatos megvalósításáról szóló 19. tanácsi rendelet 23. és 29. cikkében;

b) a sertéshúspiac közös szervezésének fokozatos megvalósításáról szóló 20. tanácsi rendelet 17. és 23. cikkében;

c) a tojáspiac közös szervezésének fokozatos megvalósításáról szóló 21. tanácsi rendelet 13., 14. és 20. cikkében;

d) a baromfipiac közös szervezésének fokozatos megvalósításáról szóló 22. tanácsi rendelet 14. és 20. cikkében;

e) a gyümölcs- és zöldségpiac közös szervezésének fokozatos megvalósításáról szóló 23. tanácsi rendelet 2. cikkének (3) bekezdésében és 16. cikkében;

f) a közös agrárpolitika finanszírozásáról szóló 25. tanácsi rendelet 8. cikkében;

g) az egyes versenyszabályok mezőgazdasági termékek termelésére és kereskedelmére történő alkalmazásáról szóló 26. tanácsi rendelet 5. cikkében;

h) a minimálárakról szóló tanácsi határozat 11. cikkében.

(2) A Tanács 23. rendeletének 9. cikke (2) bekezdésének a) pontjában az 1962. június 30-i dátum helyébe 1962. július 29. lép.

(3) A Tanács 19. és 22. rendeletének alkalmazásához a lefölözési rendszer első alkalmazási éve zárónapjának 1962. június 30-át tekintik.

(4) 1962. július 1-jétől kezdődően a tagállamok kormányai minden szükséges intézkedést megtesznek, hogy a belső piacokon a gabonafélék közös piaca szervezésének fokozatos létrehozásáról szóló 19. tanácsi rendelet rendelkezései 1962. július 30-tól kezdődően alkalmazhatók legyenek.

2. cikk

Ez a rendelet 1962. július 1-jén lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1962. június 29-én.

a Tanács részéről

az elnök

M. Couve de Murville

--------------------------------------------------
A Tanács 261/68/EGK, Euratom, ESZAK rendelete

(1968. február 29.)

az EGK és az EAK Bizottsága, valamint a Főhatóság az Európai Közösségek egységes Bizottságának tagjává ki nem nevezett tagjainak járandóságairól szóló, 1967. július 25-i 423/67/EGK, 6/67/Euratom tanácsi rendelet módosításáról

AZ EURÓPAI KÖZÖSSÉGEK TANÁCSA,

tekintettel az Európai Közösségek egységes Tanácsának és egységes Bizottságának létrehozásáról szóló, 1965. április 8-án Brüsszelben aláírt szerződésre [1], és különösen annak 34. cikkére,

mivel a Tanács feladata, hogy megállapítsa a Főhatóság, valamint az Európai Gazdasági Közösség Bizottsága és az Európai Atomenergia-közösség Bizottsága olyan korábbi tagjainak a járandóságait, akiket hivataluk megszűnését követően nem neveztek ki a Bizottság tagjává,

ELFOGADTA EZT A RENDELETET:

1. cikk

Az EGK és az EAK Bizottsága, valamint a Főhatóság az Európai Közösségek Egységes Bizottságának tagjává ki nem nevezett tagjainak járandóságairól szóló, 1967. július 25-i 423/67/EGK, 6/67/EURATOM tanácsi rendelet [2] 2. cikke 1968. január 1-i hatállyal a következő harmadik bekezdéssel egészül ki:

"A 422/67/EGK, 5/67/EURATOM rendelet 9. cikkétől eltérve, a Főhatóság, valamint az Európai Gazdasági Közösség Bizottsága és az Európai Atomenergia-közösség Bizottsága 1. cikkben említett olyan korábbi tagjának nyugdíja, aki legalább két éves szolgálati idővel rendelkezik, nem lehet kevesebb, mint utolsó alapilletményének 15 %-a."

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1968. február 29-én.

a Tanács részéről

az elnök

M. Couve De Murville

[1] HL 152., 1967.7.13., 2. o.

[2] HL 187., 1967.8.8., 6. o.

--------------------------------------------------
A Bizottság 1397/68/EGK rendelete

(1968. szeptember 6.)

a rizsre és a törmelékrizsre nyújtott export-visszatérítés előzetes megállapításáról szóló 474/67/EGK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a rizs piacának közös szervezéséről szóló, 1967. július 28-i 359/67/EGK tanácsi rendeletre [1] és különösen annak 17. cikke (6) bekezdésére,

mivel a 359/67/EGK rendelet 17. cikkének (4) bekezdésével összhangban az exportengedély-kérelem benyújtásának napján alkalmazandó visszatérítés vonatkozhat az engedély érvényességi ideje alatt lebonyolított exportra, és mivel ebben az esetben a visszatérítésre egy korrekciós értéket kell alkalmazni; mivel a rizsre és a törmelékrizsre nyújtott export-visszatérítések előzetes meghatározásáról szóló, 1967. augusztus 21-i 474/67/EGK bizottsági rendelet [2] 1. cikkével összhangban a korrekciós érték megegyezik a CIF ár és a CIF határidős szállítási ár közötti különbséggel;

mivel, bár a rizsre és a törmelékrizsre vonatkozó exportengedélyek a kiadásukat követő ötödik hónap végéig érvényesek, e termékeknél ritkán fordul elő, hogy a legrövidebb időszaktól vagy időszakoktól eltekintve valóban reprezentatív piacuk létezzen; mivel ezért lehetőséget kell adni a fent említett különbségnél alacsonyabb korrekciós érték rögzítésére;

mivel ennek következtében szükségessé válik a 474/67/EGK rendelet módosítása;

mivel az e rendeletben előírt intézkedések összhangban vannak a Gabonapiaci Irányítóbizottság véleményével,

ELFOGADTA EZT A RENDELETET:

1. cikk

"Amennyiben a 359/67/EGK rendelet 17. cikke (4) bekezdésének első albekezdése szerint a rizs és a törmelékrizs exportjára vonatkozó visszatérítést előzetesen rögzítik, akkor a visszatérítés összege az engedélykérelem benyújtásának napján lebonyolított exportügyletre alkalmazandó összeg,

- levonva belőle nem többet, mint a CIF határidős szállítási ár és a CIF ár különbözete, amennyiben az előbbi 100 kilogrammonként több mint 0,025 elszámolási egységgel meghaladja az utóbbit,

- hozzáadva nem többet, mint a CIF ár és a CIF határidős szállítási ár különbözete, amennyiben az előbbi 100 kilogrammonként több mint 0,025 elszámolási egységgel meghaladja az utóbbit.

A heti megállapítások közötti időszakokban az előzetes megállapítás esetén alkalmazandó visszatérítési összeget csak olyan esetekben kell kiigazítani, amikor a fenti rendelkezés alkalmazása az összegnek 100 kilogrammonként több mint 0,025 elszámolási egységgel történő módosítását eredményezné."

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1968. szeptember 6-án.

a Bizottság részéről

F. Hellwig

alelnök

[1] HL 174., 1967.7.31., 1. o.

[2] HL 204., 1967.8.24., 20. o.

--------------------------------------------------
A Bizottság 1471/70/EGK rendelete

(1970. július 20.)

az exportáló országok által vállalt önkéntes korlátozások hatálya alá eső termékek a Közösségbe irányuló behozatalának autonóm növelésére vonatkozó közös eljárás megállapításáról

AZ EURÓPAI KÖZÖSSÉGEK TANÁCSA,

tekintettel az Európai Közösséget létrehozó szerződésre, és különösen annak 113. cikkére,

tekintettel a Bizottság javaslatára,

mivel egyes harmadik országok a Közösség felé kötelezettséget vállaltak arra, hogy meghatározott termékek kivitelére önkéntes korlátozásokat alkalmaznak;

mivel mindazonáltal szükséges lehet az ilyen termékek Közösségbe történő behozatalának autonóm módon történő megnövelésére;

mivel ebből a célból egy közös eljárást kell megállapítani,

ELFOGADTA EZT A RENDELETET:

1. cikk

(1) Amennyiben a Közösség és egy harmadik ország közötti megállapodás az adott országból a Közösségbe történő kivitel önkéntes korlátozását írja elő, és a Közösség javasolja vagy elfogadja, hogy a harmadik ország megnövelje a szóban forgó terméknek a Közösségbe irányuló kivitelét, a Közösség határozatának meghozatalára a mennyiségi kontingensek kezelésére vonatkozó közös eljárás létrehozásáról szóló 1970. május 25-i 1023/70/EGK tanácsi rendelet [1] 11. cikkében megállapított eljárást kell alkalmazni, kellően figyelembe véve az alábbiakat:

a) a gazdasági és kereskedelempolitikai követelmények, akár autonóm, akár szerződés alapon kerültek megállapításra,

b) a szóban forgó termék közösségi piacának helyzete,

c) annak szükségessége, hogy az illető harmadik országgal kötött megállapodással megvalósítani szándékozott célok elérésének veszélyeztetését elkerüljék.

(2) A Bizottság feladata, hogy a harmadik országot értesítse az intézkedésről szóló határozatról.

(3) Az önkéntes korlátozásokra vonatkozó egyes megállapodások bármely különös rendelkezésének sérelme nélkül, a 1023/70/EGK tanácsi rendelet 2. cikkének (2) bekezdését és 6. cikkét megfelelően alkalmazni kell.

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1970. július 20-án.

a Tanács részéről

az elnök

W. Scheel

[1] HL L 124., 1970.8.6., 1. o.

--------------------------------------------------
A Bizottság 802/71/EGK rendelete

(1971. április 19.)

a friss vágott virágok és friss lombdíszek minőségi szabványainak rögzítéséről szóló 316/68/EGK tanácsi rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel az élő fák és egyéb növények, hagymák, gyökerek és hasonló részek, vágott virágok és lombdíszek piacának közös szervezésének létrehozásáról szóló 1968. február 27-i 234/68/EGK tanácsi rendeletre [1] és különösen annak 4. cikkére,

mivel a 316/68/EGK rendelet [2] I. mellékletének VI. szakasza (Csomagolás és kiszerelés) előírja, hogy egy kiszerelési egységnek 5, 10 vagy a 10 többszörösét kitevő számú darabból kell állnia;

mivel ennek a rendelkezésnek az alkalmazása nem ad lehetőséget a szóban forgó termékek eladóinak bizonyos vevők igényeinek maradéktalan kielégítésére, akik azt óhajtják, hogy az általuk meghatározott kiszerelési egységek kötött áron álljanak rendelkezésükre; mivel ezért a minőségi előírásokat ki kell igazítani az új kereskedelmi követelmények figyelembevételével;

mivel az e rendeletben foglalt rendelkezések összhangban vannak az Élőnövény- és Virágpiaci Irányítóbizottság véleményével,

ELFOGADTA EZT A RENDELETET:

1. cikk

(1) "Egy kiszerelési egységnek (kötegnek, csokornak, doboznak stb.) 5, 10 vagy a 10 többszörösét kitevő számú darabból kell állnia.

Ez a szabály azonban nem érvényes:

a) a szokásos körülmények között egyesével értékesített virágokra;

b) a szokásos körülmények között súly alapján értékesített virágokra;

c) azokra a virágokra, amelyekre vonatkozóan az eladó és a vevő kifejezetten megegyezik abban, hogy eltér a kiszerelési egységenkénti virágszámra vonatkozó rendelkezésektől. Ez az eltérés kizárólag a nagybani piacon kívüli ügyleteknél engedhető meg, azzal a feltétellel, hogy:

- az árut közvetlenül adják el, kiszerelési egységenkénti kötött eladási áron, nagykereskedelmi szinten kiskereskedőnek vagy kiskereskedő nevében eljáró személynek,

- az árut számla, fuvarlevél vagy más hasonló irat kíséri, amelyen szerepel a fent említett eladási ár,

- a kiszerelési egység a vevő által a végvásárló számára igényelt csomagolásban van. Ennek a csomagolásnak olyannak kell lennie, hogy lehetővé tegye az áru azonosítását."

(2) "F. Kiszerelés

Ha a kiszerelési egységenkénti virágszám nem felel meg a VI. A. szakasz rendelkezéseinek, a csomagokat úgy kell megjelölni, hogy szerepeljen rajtuk a bennük foglalt kiszerelési egységek pontos összetétele."

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1971. április 19-én.

a Bizottság részéről

az elnök

Franco M. Malfatti

[1] HL L 55., 1968.3.2., 1. o.

[2] HL L 71., 1968.3.21., 8. o.

--------------------------------------------------
A Tanács 680/80/EGK rendelete

(1980. március 18.)

az Európai Gazdasági Közösség, valamint a Finn Köztársaság, a Norvég Királyság és a Svéd Királyság között létrejött szabadkereskedelmi megállapodások 1. jegyzőkönyvével összhangban az Egyesült Királyság által megnyitott egyes nullaszázalékos vámtételű vámkontingensek helyesbítéséről szóló megállapodások levélváltás formájában történő megkötéséről

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre és különösen annak 113. cikkére,

tekintettel a Bizottság ajánlására,

mivel az Európai Gazdasági Közösség és a Finn Köztársaság [1] 1973. október 5-én, az Európai Gazdasági Közösség és a Norvég Királyság [2] 1973. május 14-én, valamint az Európai Gazdasági Közösség és a Svéd Királyság [3] 1972. július 22-én szabadkereskedelmi megállapodást írt alá;

mivel az Egyesült Királyság által a fent említett szabadkereskedelmi megállapodások 1. jegyzőkönyvével összhangban megnyitott egyes nullaszázalékos vámtételű vámkontingenseket helyesbíteni kell, és az e célból tárgyalásra került, levélváltás formájában történő megállapodásokat jóvá kell hagyni,

ELFOGADTA EZT A RENDELETET:

1. cikk

Az Európai Gazdasági Közösség és a Finn Köztársaság, az Európai Gazdasági Közösség és a Norvég Királyság, valamint az Európai Gazdasági Közösség és a Svéd Királyság között létrejött szabadkereskedelmi megállapodások 1. jegyzőkönyvével összhangban az Egyesült Királyság által megnyitott egyes nullaszázalékos vámtételű vámkontingensek helyesbítéséről szóló, levélváltás formájában történő megállapodásokat a Közösség nevében jóváhagyásra kerülnek.

A megállapodások szövegei e rendelethez vannak mellékelve.

2. cikk

A Tanács elnöke jogosult arra, hogy kijelölje a Közösség számára jogilag kötelező erejű megállapodások aláírására jogosult személyt.

3. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1980. március 18-án.

a Tanács részéről

az elnök

A. Ruffini

[1] HL L 328., 1973.11.28., 2. o.

[2] HL L 171., 1973.6.27., 2. o.

[3] HL L 300., 1972.12.31., 97. o.

--------------------------------------------------
A Bizottság 3052/81/EGK Rendelete

(1981. október 26.)

a tagsággal nem rendelkező importőr országok tej- és tejtermékágazatában ajánlati felhívás kibocsátására jogosult hivatalok névjegyzékének létrehozásáról szóló 2730/81/EGK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb Görögország csatlakozási okmányával módosított, a tej és tejtermékek piacának közös szervezéséről szóló, 1968. június 27-i 804/68/EGK tanácsi rendeletre [1] és különösen annak 13. cikke (3) bekezdésére és 17. cikke (4) bekezdésére,

mivel a 2730/81/EGK bizottsági rendelet [2] létrehozta a tagsággal nem rendelkező importőr országok tej- és tejtermékágazatában ajánlati felhívás kibocsátására jogosult hivatalok névjegyzékét;

mivel az érintett importőr országok kereskedelmi gyakorlatáról és a szóban forgó hivatalok hivatalos minőségéről a Közösség rendelkezésére álló legfrissebb információk figyelembevételével a névjegyzéket az e rendelet mellékletében felsorolt hivatalokkal ki kell egészíteni;

mivel az e rendeletben előírt intézkedések összhangban vannak a Tej- és Tejtermékpiaci Irányítóbizottság véleményével,

ELFOGADTA EZT A RENDELETET:

1. cikk

A 2730/81/EGK rendelethez csatolt, a tagsággal nem rendelkező országokban ajánlati felhívást kibocsátó hivatalok névjegyzéke az e rendelet mellékletében felsorolt hivatalokkal egészül ki.

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ezt a rendeletet 1981. november 1-jétől kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1981. október 26-án.

a Bizottság részéről

Poul Dalsager

a Bizottság tagja

[1] HL L 148., 1968.6.28., 13. o.

[2] HL L 272., 1981.9.26., 25. o.

--------------------------------------------------

MELLÉKLET

Importőr ország | Kibocsátó szervezet |

BELIZE | The Marketing Board PO Box 479 117, North Front Street Belize City |

BULGÁRIA | Agro Commerce 2, rue Gavril Guenou Sofia 1000 Bulgarocoop 99, rue Rakovski Sofia 1000 |

IRAK | State Enterprise for Foodstuff Trading PO Box 14122 Baghdad |

LÍBIA | The General Dairies and Products Company PO Box 5318 Tripoli |

--------------------------------------------------
A Bizottság 3423/81/EGK rendelete

(1981. november 30.)

a gabona és rizs élelmiszersegélyként való kivitelével kapcsolatos adatok tagállamok általi közléséről

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb az 1949/81/EGK rendelettel [1] módosított, a gabonafélék piacának közös szervezéséről szóló, 1975. október 29-i 2727/75/EGK tanácsi rendeletre [2], és különösen annak 24. cikkére,

tekintettel a legutóbb Görögország csatlakozási okmánnyal módosított, a rizs piacának közös szervezéséről szóló, 1976. június 21-i 1418/76/EK tanácsi rendeletre [3], és különösen annak 26. cikkére,

mivel a Közösség által az Élelmiszersegély-Egyezmény keretében vállalt kötelezettségeket a gabona-és rizspiac közös szervezetének irányításával szorosan együttműködve kell végrehajtani, a közösségi és a nemzeti élelmiszersegély-műveletek tekintetében egyaránt;

mivel az említett egyezmény keretében szükséges, hogy a Bizottság rendelkezésére álljanak bizonyos adatok a közösségi és a nemzeti élelmiszersegély-műveletek végrehajtásáról;

mivel az e rendeletben előírt intézkedések összhangban vannak a Gabonapiaci Irányítóbizottság véleményével,

ELFOGADTA EZT A RENDELETET:

1. cikk

(1) A tagállamok minden naptári hónapra vonatkozóan legkésőbb a kérdéses hónap végét követően négy héttel közlik a Bizottsággal a mellékletben a gabona- és rizstermékek élelmiszersegély útján – az Élelmiszersegély-Egyezmény keretében – megvalósuló nemzeti és közösségi kivitelével kapcsolatban felsorolt adatokat.

(2) Az 1981. augusztus 1-je és e rendelet hatálybalépésének napja közötti időszakban végrehajtott projektek tekintetében a tagállamok az (1) bekezdésben említett adatokat legkésőbb 1981. december 31-ig közlik a Bizottsággal.

2. cikk

Ez a rendelet az Európai Közösségek Hivatalos Lapjában való kihirdetését követő napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1981. november 30-án.

a Bizottság részéről

Poul Dalsager

a Bizottság tagja

[1] HL L 198., 1981. 7.20., 2. o.

[2] HL L 281., 1975.11.1., 1. o.

[3] HL L 166., 1976.6.25., 1. o.

--------------------------------------------------

MELLÉKLET

+++++ TIFF +++++

--------------------------------------------------
A Tanács 42/81/EGK rendelete

(1981. január 1.)

a Görög Köztársaság számára a közös vámtarifa nómenklatúrájában meghatározott mezőgazdasági termékekre nemzeti albontás felvételének engedélyezéséről

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre,

tekintettel az 1979-es csatlakozási okmányra és különösen annak 65. cikke (3) bekezdésének második albekezdésére,

tekintettel a Bizottság javaslatára,

mivel a csatlakozási okmány 65. cikke (3) bekezdésének első albekezdése szerint Görögországnak 1981. január 1-jétől alkalmaznia kell a közös vámtarifa szerinti nómenklatúrát a Szerződés II. mellékletébe tartozó termékek esetében; mivel ennek ellenére a 65. cikk (3) bekezdésének második albekezdése szerint Görögországnak engedélyezhetik a meglévő nemzeti bontásoknak a közös vámtarifa szerinti nómenklatúrába történő felvételét annak érdekében, hogy a közös vámtarifa összehangolása felé lépéseket tegyenek, illetve hogy a Közösségben a vámtételek megszűnjenek, amennyiben a közösségi szabályok alkalmazásában ez nem okoz problémát;

mivel a vámmal sújtott termékek számára egy ilyen engedélyezés nem okoz nehézséget, illetve indokolt, amennyiben a közös vámtarifa azonos alszáma, de különböző vámtétele alá tartoznak; mivel Görögország számára engedélyezni kell a fent említett termékek tekintetében a nemzeti bontások közös vámtarifa szerinti nómenklatúrába történő felvételét,

ELFOGADTA EZT A RENDELETET:

1. cikk

A Szerződés II. mellékletébe tartozó olyan termékek tekintetében, amelyekre a közösségi szabályok a harmadik országból való import esetében vám alkalmazását írják elő, a Görög Köztársaságnak engedélyezik azon nemzeti bontások közös vámtarifa szerinti nómenklatúrába való felvételét, amelyek elengedhetetlenek a vámok összehangolásának fokozatos megvalósításához vagy a vámok Közösségen belüli, a csatlakozási okmányban megállapított feltételeknek megfelelő megszüntetéséhez.

2. cikk

Ez a rendelet 1981. január 1-jén lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1981. január 1-jén.

a Tanács részéről

az elnök

D. F. Van Der Mei

--------------------------------------------------
A Tanács 3618/82/EGK rendelete

(1982. december 21.)

az Európai Gazdasági Közösség és a Norvég Királyság között létrejött megállapodás 1. és 2. jegyzőkönyvének módosításáról szóló 3/82 EGK–Norvégia vegyes bizottsági határozat alkalmazásáról

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre és különösen annak 113. cikkére,

tekintettel a Bizottság javaslatára,

mivel az Európai Gazdasági Közösség 1973. május 14-én megállapodást [1] írt alá a Norvég Királysággal, amely 1973. július 1-jén lépett hatályba;

mivel a fent említett megállapodás 12a. cikke értelmében a vegyes bizottság elfogadta az 1. és 2. jegyzőkönyv módosításáról szóló 3/82 határozatot;

mivel ezt a határozatot a Közösségben hatályba kell léptetni,

ELFOGADTA EZT A RENDELETET:

1. cikk

Az Európai Gazdasági Közösség és a Norvég Királyság között létrejött megállapodás alkalmazása érdekében a vegyes bizottság 3/82 határozatát a Közösségben alkalmazni kell.

A határozat szövege e rendelet mellékletét képezi.

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ezt a rendeletet 1982. január 1-jétől kezdődő hatállyal kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1982. december 21-én.

a Tanács részéről

az elnök

O. Møller

[1] HL L 171., 1973.6.27., 2. o.

--------------------------------------------------